Ο **Βαρθολομαίος (Μπάρτελ) Μπρυν ο πρεσβύτερος** (γερμανικά: *Bartholomäus (Barthel) Bruyn*, Βέζελ, Ρηνανία, 1493 - Κολωνία, 1555) ήταν Γερμανός ζωγράφος και προσωπογράφος, τα έργα του οποίου εντάσσονται κατά την περίοδο μετάβασης από την όψιμη Γοτθική στην Αναγεννησιακή τέχνη. Έργα του φιλοξενούνται σε πολυάριθμες συλλογές, όπως σε εκείνη της Εθνικής Πινακοθήκης στο Λονδίνο, στο Ερμιτάζ της Αγίας Πετρούπολης, στην Παλαιάς Πινακοθήκης του Μονάχου και στο Λούβρο του Παρισιού.

Βιογραφικά στοιχεία
-------------------

Ήταν συγγενής του ζωγράφου Jan Joost Van Kalcar (περ. 1455 – 1519), στο εργαστήριο του οποίου πιθανώς πραγματοποίησε τη μαθητεία του γύρω στο 1506. Αναφέρεται στα αρχεία της Κολωνίας το 1512, όπου εργάζεται αρχικά ως βοηθός και από το 1515 ως ανεξάρτητος καλλιτέχνης. Το 1522 πληροφορούμαστε πως εργαζόταν στην αυλή της Δούκισσας Μαρίας στο Ντύσελντορφ. Απολαμβάνοντας μεγάλη εκτίμηση στην Κολωνία εκλεχθηκε Δημοτικός Σύμβουλος το 1549 και το 1553 και απεβίωσε εύπορος.

Ο Μπρυν φιλοτέχνησε ρετάμπλ ολλανδικής και ιταλικής επιρροής. Με τη σειρά του άσκησε σημαντική επιρροή μέσω της θρησκευτικής του τέχνης στους Φλαμανδούς ζωγράφους του όψιμου 16ου αιώνα. Το παλαιότερο καταγεγραμμένο του ρετάμπλ είναι μια *«Στέψη της Παρθένου»* (1515-16), παραγγελία του Δρ. Πέτερ φον Κλάπις, καθηγητή στο Πανεπιστήμιο της Κολωνίας. Ανάμεσα στα σημαντικότερα έργα του συγκαταλέγονται ένα ρετάμπλ στην πόλη της Έσσης (1525) και η δημιουργία ενός έργου για την Αγία Τράπεζα του Αγίου Βίκτορ στην πόλη Xanten της Βόρειας Ρηνανίας-Βεστφαλίας (1529-1534). Από τη δεκαετία του 1520, λάμβανε επίσης παραγγελίες για πορτραίτα σημαντικών προσώπων της τάξης των ευγενών της Κολωνίας. Κανένα από αυτά δεν φέρει υπογραφή, έχουν αποδοθεί στον Μπρυν εξαιτίας των ομοιοτήτων στην τεχνοτροπία με τα ρετάμπλ της Έσσης και του Xanten, τα οποία αμφότερα περιλαμβάνουν ομαδικά πορτραίτα. Οι πρώτες προσωπογραφίες του καλλιτέχνη φανερώνουν ομοιότητες με το έργο του φίλου του Γιόος βαν Κλέιφε (περ. 1485 - περ. 1540), ωστόσο από το 1539 και μετά καθίσταται εμφανές πως μελέτησε το έργο του Χανς Χόλμπαϊν του νεότερου (περ. 1497 - 1543).

Αντιπροσωπευτική εργογραφία
---------------------------

* «Γέννηση» (περ.1531), τμήμα από το Ρετάμπλ της Έσσης.«Γέννηση» (περ.1531), τμήμα από το Ρετάμπλ της Έσσης.
* «Αποκαθήλωση» (περ.1531), τμήμα από το Ρετάμπλ της Έσσης.«Αποκαθήλωση» (περ.1531), τμήμα από το Ρετάμπλ της Έσσης.
* «Πορτραίτο γυναίκας» (1539), Μουσείο Τύσεν-Μπορνεμίσα (Μαδρίτη).«Πορτραίτο γυναίκας» (1539), Μουσείο Τύσεν-Μπορνεμίσα (Μαδρίτη).
* «Πορτραίτο γυναίκας με την κόρη της» (περ.1540), Μουσείο του Ερμιτάζ (Αγία Πετρούπολη).«Πορτραίτο γυναίκας με την κόρη της» (περ.1540), Μουσείο του Ερμιτάζ (Αγία Πετρούπολη).
* «Κρανίο σε κόγχη» (α' μισό 16ου αιώνα), Μουσείο του Ερμιτάζ (Αγία Πετρούπολη).«Κρανίο σε κόγχη» (α' μισό 16ου αιώνα), Μουσείο του Ερμιτάζ (Αγία Πετρούπολη).

Δείτε επίσης
------------

* Αναγεννησιακή τέχνη στη Γερμανία
* Αναγέννηση στη Βόρεια Ευρώπη

Παραπομπές
----------

1. 1 2 3 4 5 6 7 8  Stukenbrock, Christiane & Topper, Barbara (2011), σελ. 152.
2. ↑  Barthel Bruyn the Elder, κατάλογος έργων σε διάφορα μουσεία ανά τον κόσμο.
3. ↑  Lübbeke, Isolde (1991), σελ. 405.
4. 1 2  Bruyn, Barthel the Elder Αρχειοθετήθηκε 2012-02-09 στο Wayback Machine. βιογραφικό του καλλιτέχνη στον ιστότοπο Terminartors.com.
5. ↑  Oxford Art Online: "Bartholomäus Bruyn"
6. 1 2  Barthel Bruyn the Elder Αρχειοθετήθηκε 2012-07-01 στο Wayback Machine. βιογραφικό του καλλιτέχνη στον ιστότοπο του Μουσείου Τύσεν-Μπορνεμίσα της Μαδρίτης.

Βιβλιογραφία
------------

* (Γερμανικά) Tummers, Horst-Johs (1964). *«Die altarbilder des Aelteren Bartholomäus Bruyn»*, Greven Verlag Koln.
* (Αγγλικά) Lübbeke, Isolde (1991). *«Early German painting 1350-1550: The Thyssen-Bornemisza Collection»*, Λονδίνο: Philip Wilson Publishers, ISBN 978-0856673764.
* (Γαλλικά) Stukenbrock, Christiane & Topper, Barbara (2011). *«1000 Chefs-d'oeuvre de la Peinture»*, Πότσδαμ: h.f.ullmann, ISBN 9783833161124.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μπάρτελ Μπρυν ο πρεσβύτερος** |

* Barthel Bruyn the Elder, κατάλογος έργων σε διάφορα μουσεία ανά τον κόσμο.
* Barthel Bruyn the Elder[*νεκρός σύνδεσμος*], παρουσίαση έργων στον ιστότοπο Terminartors.com.
* Barthel Bruyn the Elder, βιογραφικό του καλλιτέχνη στον ιστότοπο του Μουσείου Τύσεν-Μπορνεμίσα της Μαδρίτης.
* Barthel Bruyn the Elder, κατάλογος έργων στην Web Gallery of Art.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 3264584
* **Europeana**: agent/base/36871
* LCCN: n86033709
* ISNI: 0000 0000 6674 576X
* GND: 118674935
* SELIBR: 179514
* SUDOC: 226496953
* ULAN: 500028449
* RKD: 13638

 |

 |